Gothic II

**Gothic II** (Готыка-2) — кампутарная гульня, другая прыгодніцкая RPG з сэрыі «Gothic», анансаваная 29 лістапада 2002 году.

## Сюжэт
Дзеяньне другой «Готыкі» пачынаецца праз тры тыдні пасьля падзеяў першай часткі.

Асноўнае сюжэтнае дзеяньне разгортваецца на высьпе Харыніс (), разьмешчанай недалёка ад марскога берагу каралеўства Міртана (). Галоўнае паселішча выспы — аднайменны партовы горад, якім часова кіруе камандзір атраду паладзінаў — лорд Гаген (). Выспа Харыніс вядомая, першым чынам, сваёй «Рудніковой далінай» — «Мінэнталь» (у якой разгортваліся ўсё дзеяньні Gothic I). На працягу шматлікіх гадоў над усёй далінай распрасьціраўся магічны бар’ер і ўсіх зьняволеных каралеўствы Міртаны адпраўлялі туды. Так даліна стала выпраўленчай калёніяй для шматлікіх асуджаных. Акрамя таго, на высьпе ёсьць некалькі невялікіх сялянскіх сядзібаў, якія апрацоўваюць глебу для гадоўлі злакаў і гародніны, а таксама разводзяць хатнюю жывёліну. На працягу шматлікіх пакаленьняў самы вялікі двор прыналежыць абшарніку Анару, які здае ў арэнду іншым сялянам найбліжэйшыя землі. Дзесьці ў цэнтры выспы разьмешчаны стары кляштар служэбнікаў Інаса (), якім кіруюць Чараўнікі агню. Таксама яны праводзяць магічныя і алхімічныя дасьледаваньні і вырабляюць найсмачнейшае віно. А дзесьці ў нязьведаных марскіх водах ёсьць змрочная выспа Ірдарат ()…

Пасьля таго як Сьпячы быў зрынуты і магічны бар’ер упаў, пратаганіст (галоўны герой) быў пахаваны пад завалай з каменных груд і выжыў толькі дзякуючы дасьпехам з магічнай руды.

Нэкрамант Ксардас () выратаваў Галоўнага героя, які праляжаў пад абломкамі Храма Сьпячага тры тыдні. З гутаркі з Ксардасам Галоўны герой пазнае, што Сьпячы сваім перадсьмяротным крыкам абудзіў войскі цемры з царства Бэліяра (): цмокаў, дэманаў, оркаў і іншае паскудзьдзе. Для перамогі над ворагам трэба знайсьці нейкі старажытны артэфакт — «Вока Інаса» (), які знаходзіцца ў Ордэна паладзінаў. Для гэтага трэба патрапіць у горад Харыніс і пагаварыць з лордам Гагенам. Адна з самых вялікіх праблем — гэта страта ўсіх каштоўных навыкаў і ўменьняў, якія набыў герой падчас сваіх папярэдніх падарожжаў.

## Пэрсанажы
* **Пратаганіст** (безназоўны герой) — малады, гадоў трыццаці, мужчына. Вядомы па гульні Gothic як асуджаны на вечнае зняволеньне ў «Рудніковай даліне».
* **Ксардас** — былы вярхоўны чараўнік круга агню Харыніса, адзін з трынаццаці чараўнікоў, якія ўсталявалі магічны Бар’ер вакол «Рудніковай Даліны». Дапамагаў Безназоўнаму Герою на працягу гульні.
* **Дыега** — галоўны са Зданяў першай гульні Gothic. Да падзеяў другой гульні сэрыі Дыега трапіўся ў рукі паладзінаў і быў сасланы ў адну з шахтаў па здабычы магічнай руды. Рудакопы гэтай шахты нарваліся на логава паўзуноў, і загінулі. Пакінутыя ў жывых двое паладзінаў і Дыега, спрабуючы выратаваць руду, панесьлі яе ў бясьпечнае месца. Але па дарозе прадстаўнікі ўлад загінулі, выратавацца атрымалася толькі Дыегу. Тамака ён зноў сустрэўся зь Безназоўным Героем. Карыстаючыся выпадкам, ён пакінуў «Рудніковую даліну», пасьля чаго ў горадзе Харыніс не без дапамогі пратаганіста вярнуўся да свайго бізнэсу. Тады жа высьвятляецца, што ён працаваў на мясцовага гандляра, аказваючы яму паслугі па ўхіленьні канкурэнтаў, што ў выніку і прывяло яго да зьняволеньня ў турэмнай калёніі. Далучыўся да Галоўнага Героя ў рызыкоўным паходзе супраць Цмока-Нежыці. Зь ім і іншымі чальцамі каманды адплыў у Міртану.
* **Мільтэн** — адзіны з служэбнікаў Інаса за Бар’ерам, хто выжыў пасьля абвінавачваньня Гамэзам усіх чараўнікоў Круга Агня ў здрадзе і наступнага іх пакараньня сьмерцю. Пасьля абвальваньня Бар’ера адправіўся ў Кляштар Інаса блізу гораду Харыніс, але тут жа быў дасланы разам з экспэдыцыяй паладзінаў у «Рудніковую даліну», як правадыр і духоўны лідэр. Пасьля ўдзельнічае ў паходзе супраць Цмока-Нежыці і сплывае з Галоўным героем на мацярык. Зьяўляецца самым маладым чараўніком Круга Агню.
* **Горн** — адзін з наймітаў «Новага лагера». Пасьля абвальваньня Бар’ера быў схоплены паладзінамі і заменчаны ў замкавым астрогу «Старога Лагера», дзе і разьмясьціліся самі паладзіны. Пасьля таго, як Безназоўны Герой выцягвае яго з-за кратаў, уступае ў шэрагі свайго старога сябра Лі, але неўзабаве вяртаецца ў «Рудніковую даліну» дзеля паляваньня на цмокаў. Удзельнік паходу на Цмока-Нежыць. Сплывае разам з галоўным героем гульні на мацярык.

## Новаўвядзеньні
* Дададзеная новая гільдыя — Ордэн Паладзінаў.
* Фэнтэзійны мір памерам больш за 25 квадратных кілямэтраў.
* Зьявіліся новыя NPC, у прыватнасьці жанчыны.
* Зьявіліся новыя монстры.
* Зьявіліся статуі Інаса і Бэліяра, якія маюць функцыянальнае значэньні.
* Зьявілася сыстэма прапампоўкі зброі.

## Распрацоўнікі
* Горст Дворчак — галоўны мастак
* Матыяс Філер — сцэнар, скрыптынг
* Стэфан Кальвэрам — сцэнар, скрыптынг
* Б’ёрн Панкрац — дызайнэр
* Майк Годж — дызайнэр
* Саша Гэнрыхс — 3D/2D мастак
* Кай Разэнкранц — музыка, эфэкты
* Ніка Бэндлін — праграміст

Катэгорыя:Гульні пад Windows
Катэгорыя:Кампутарныя гульні з трохмернай графікай
Катэгорыя:Зьявіліся ў 2002 годзе